Doping er ikke længere forbeholdt top-atleter i jagten på verdensmesterskaber og olympiske medaljer. Motionister tager også ulovlige midler i brug for at blive større, slankere eller mere fit. Det tendens forsøger Anti Doping Danmark at bremse ved at foretage uanmeldte kontrolbesøg i landets fitness-centre. I aften tager vi med Anti Doping Danmark på kontrolbesøg i Fitness World i Frederikshavn. - Tidligere gik vores kontroller meget på stikprøver to gange om året. I dag er meget mere fleksibelt, og vi kommer oftere, og vi kommer der, hvor behovet er størst, fortæller Jacob Emil Talleruphuus, der er fitnesskonsulent hos Anti Doping Danmark. - Det har hjulpet på doingproblemet, fordi vores medlem er mere klar over, at vi samarbejder med Anti Doping Danmark, fortæller centerleder i Fitness World Frederikshavn, Lotte Juul Larsen. - Indenfor det seneste år har vi haft en håndfuld positive kontroller, og den nye kontrolform gør det nemmere for os at holde centeret dopingfrit, forklarer hun. Se hele indslaget i vores udsendelse i aften klokken 19.30.

Opsummering:
Vi fortsætter serien om motionsdoping med en reportage fra Fitness World i Frederikshavn, hvor Anti Doping Danmark kommer på kontrolbesøg.